International Hockey League (1945 – 2001)

**International Hockey League** (**IHL**) bola profesionálna hokejová liga, ktorej pôsobnosť bola v Severnej Amerike a fungovala od roku 1945 až do roku 2001. V sezóne 1993/94 v nej pôsobil aj ruský hokejový tím Russian Penguins, sídliaci v Moskve. Liga, spolu s American Hockey League, slúžila ako alternatívna „farmárska“ liga pre tímy z National Hockey League. Víťaz ligy získaval Turnerov pohár.

V roku 2001 liga z finančných dôvodov ukončila po 56 rokoch svoje pôsobenie a šesť z jej tímov sa presunulo do AHL.

## História
Liga pôvodne obsahovala iba štyri tímy nachádzajúce sa v štáte Michigan. Neskôr expandovala do viacerých amerických a kanadských miest. V sedemdesiatych a osemdesiatych rokoch sa IHL etablovala ako hlavná rozvojová (farmárska) liga pre tímy National Hockey League, keď kvalitatívne predbehla predtým dominantnú American Hockey League. To sa IHL podarilo aj vďaka čiastočnému pohlteniu Central Hockey League, ktorá sa rozpadla v roku 1984.

V deväťdesiatych rokoch sa liga začala rozširovať do veľkých miest, čím vyprovokovala napäté vzťahy práve s NHL. Jedným zo zámerom ligy bolo prepojiť ju aj s európskym trhom, pričom hlavný plán bol priniesť šesť európskych klubov. Kvôli konfliktu záujmov mnohé tímy NHL prepojili svoje vzťahy znovu s tímami AHL. IHL bez finančnej podpory z NHL postupne skrachovala. Jej posledná sezóna bola 2000/01. Časť jej klubov prešla do AHL a ostatné zanikli alebo prešli do ďalšej nižšej severoamerickej ligy - East Coast Hockey League.

## Zoznam trofejí

* Turnerov pohár – víťaz Play-Off
* *Fred A. Huber Trophy* – víťaz základnej časti
* *Comissioner's Trophy* – najlepší tréner
* *Leo P. Lamoreux Memorial Trophy* – víťaz bodovania
* *James Gatschene Memorial Trophy* – najužitočnejší hráč
* *Norman R. "Bud" Poile Trophy* – najužitočnejší hráč Play-Off
* *Gary F. Longman Memorial Trophy* – nováčik roka
* *Ken McKenzie Trophy* n– ajlepší nováčik narodený v USA
* *Governor's Trophy* – najlepší obranca
* *James Norris Memorial Tropy* – brankár s najnižším priemerom inkasovaných gólov na zápas
* *John Cullen Award* – najlepší „comeback“ roka
* *Ironman Award* – najlepšia výdrž
* *IHL Man of the Year* – mimoriadny spoločenský prínos

## Historickí lídri

### Historické
Tieto štatistiky sa týkajú celej histórie ligy a kariérnych štatistík jednotlivých hráčov v danej lige.

#### Základná časť
* **Najviac zápasov:** Jock Callender (1054)
* **Najviac gólov:** Dave Michalyuk (547)
* **Najviac asistencií:** Len Thornson (826)
* **Najviac bodov:** Len Thornson (1252)
* **Najvyšší priemer bodov na zápas*:** Dick Kowcinak (1,80, 261 bodov v 145 zápasoch)
* **Najviac trestných minút:** Kevin Evans (3083)
* **Najviac odohraných sezón:** Glenn Ramsay (18)
* **Najviac odchytaných zápasov:** Glenn Ramsay (944)
* **Najnižší kariérny priemer inkasovaných gólov na zápas:** Bill Taugher (1,88 v 317 zápasoch)
* **Najvyššia kariérna % úspešnosť zákrokov:** Norm Maracle (92,5)

#### Play-Off
* **Najviac zápasov:** Scott Gruhl (145)
* **Najviac gólov:** Jock Callander (73)
* **Najviac asistencií:** Scott Gruhl (92)
* **Najviac bodov:** Jock Callander (160)
* **Najvyšší priemer bodov na zápas**:** Dirk Graham (1,71, 41 bodov v 24 zápasoch)
* **Najviac trestných minút:** Kevin Evans (399)
* **Najviac účastí v Play-off:** Jim Bannatyne (15)
* **Najviac odchytaných zápasov:** Glenn Ramsay (95)

### Sezónne
Tieto štatistiky sa týkajú celej histórie ligy a najlepších sezónnych štatistík hráčov v danej lige.

* **Najviac gólov:** Daniel Lecours (75) - 1982/83
* **Najviac asistencií:** Rob Brown (113) - 1993/94
* **Najviac bodov:** John Cullen (157) - 1987/88
* **Najvyšší priemer bodov na zápas***:** William Taylor (2,71, 46 bodov v 17 zápasoch)
* **Najviac trestných minút:** Kevin Evans (648)
* **Najviac odchytaných zápasov:** Frédéric Chabot (72) - 1996/97
* **Najnižší  priemer inkasovaných gólov****:** Wade Flaherty (1,79) - 1997/98
* **Najvyššia  % úspešnosť zákrokov:** Wade Flaherty (93,6) - 1997/98

Poznámky:
: *Z hráčov, ktorí odohrali aspoň 100 ligových zápasov*
:*Z hráčov, ktorí odohrali aspoň 20 zápasov v Play-Off*
:****Z hráčov, ktorí odohrali aspoň 20 zápasov v danej sezóne*
:*****Z brankárov, ktorí odchytali aspoň 20 zápasov v danej sezóne*

## Zoznam klubov

## Referencie

Kategória:Klubové súťaže v ľadovom hokeji na území Kanady a USA
Kategória:Hokejové ligy s medzinárodnou účasťou